CELEX: 62011CN0468
Language: sk
Date: 2011-09-13 00:00:00
Title: Vec C-468/11: Žaloba podaná 13. septembra 2011 — Európska komisia/Španielske kráľovstvo

19.11.2011   
            
            
               SK
            
            
               Úradný vestník Európskej únie
            
            
               C 340/11
            
         Žaloba podaná 13. septembra 2011 — Európska komisia/Španielske kráľovstvo
   (Vec C-468/11)
   2011/C 340/19
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: G. Braun a S. Pardo Quintillán, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že Španielske kráľovstvo si tým, že
               
                           —
                        
                        
                           spoplatňuje podniky, ktoré poskytujú službu alebo zabezpečujú sieť v zmysle všeobecného povolenia, poplatkom určeným na financovanie španielskej Corporación de Radio y Televisión a stanovuje (RTVE) množstvo podmienok a výnimiek, ako aj určité mechanizmy prevodu nadmerných príjmov, a
                        
                     
                           —
                        
                        
                           neoznámilo riadne svoj zámer urobiť zmeny, ktoré sa týkajú všeobecných povolení, ani neposkytlo dotknutým stranám, vrátane užívateľov a spotrebiteľov dostatočnú lehotu na vyjadrenie názoru na navrhované zmeny,
                        
                     nesplnilo povinnosti, ktoré mu vyplývajú z článku 12 a článku 14 ods. 1 smernice Európskeho parlamentu a Rady 2002/20/ES (1) zo 7. marca 2002 o povolení na elektronické komunikačné sieťové systémy a služby (smernica o povolení),
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia sa domnieva, že článok 5 Ley RTVE je nezlučiteľný s ustanoveniami článku 12 smernice o povolení. Na základe článku 5 Ley RTVE španielske orgány zaviedli poplatok (nazývaný „aportación“) vyberaný z hrubých príjmov prevádzkovateľov elektronických komunikácií určitého geografického rozsahu bez toho, aby dodržali zásady a podmienky stanovené v článku 12 smernice o povolení.
   Komisia sa domnieva, že Španielske kráľovstvo si tým, že riadne neoznámilo svoj úmysel zmeniť všeobecné povolenia, ani neposkytlo dotknutým stranám, vrátane užívateľov a spotrebiteľov, dostatočnú lehotu na vyjadrenie názoru na navrhované zmeny, nesplnilo povinnosti, ktoré mu vyplývajú z článku 14 ods. 1 smernice o povolení.
   
      (1)  Ú. v. ES L 108, s. 21; Mim. vyd. 13/029, s. 337.